ערוץ לולי

ערוץ "לוּלי" הוא ערוץ טלוויזיה לגיל הרך השייך לקבוצת "הופ!" ומיועד לגילאים 0 עד 3. הערוץ משודר באפיק 76 ב-HOT וב-NEXT TV.

היסטוריה 
ערוץ "לולי" החל את שידוריו בספטמבר 2004 ופותח בהתייעצות עם פסיכולוגים, אנשי חינוך ומומחים להתפתחות הילד. תוכניות הערוץ מציגות לפעוטות אותיות, מספרים, אומנות, מוזיקה, תנועה, צבעים, צורות, חיות, כלי נגינה, פירות, ירקות וכלי תחבורה.

ב-2010 נמכר ערוץ לולי לחברת התקשורת הפולנית Orange ברשת IPTV ומאז משודר בדיבוב מלא לפולנית. פעם הערוץ שודר בשפות ערבית, אנגלית, ספרדית, טורקית ורומנית (השפה שגם הייתה בערוץ הופ!) והם נקראו תחת השם "Luli tv".

הלוגו והדמותג של הערוץ הוא אפרוח ששמו כשם הערוץ. סביב הדמות יצאה סדרת בובות, ספרים ומוצרים נוספים.

את שיר הערוץ ביצעה ליאורה שלזינגר שהופיעה בסדרה "רגע של חיבוק".

תוכניות מקור ורכש 
בנוסף לתכני רכש מדובבים כגון הגן הקסום... וטלטאביז, ערוץ לולי משדר גם תוכני מקור ישראלים, כמו: "בלבולי", "גרגירי הקסם", "קוקו הארנב", "תנועה וצליל" ''פיצי פוגש חיות'' מילה ועוד מילה, הצבעים של קשת, רגע של חיבוק, צוויץ צוויץ, בונים מבלונים ומשחקי מחבואים.

לערוץ יצאו סדרות רכש כמו הגן הקסום..., טלטאביז, אוזי ב!, ררי האריה, וויבולו, צ'רלי דב קטן, מישמיש העכביש, ילדי העננים, שכונת השעשועים, משפחת קוקוריקו ועוד.

רוב תוכניות הרכש היו מבית ה-CBeebies הערוץ לגיל הרך מבית BBC.

קישורים חיצוניים 
 
 
 

ערוצי טלוויזיה ישראליים
ערוצי טלוויזיה ישראליים לילדים
HOT: ערוצים